Jodie Foster vant en Oscar for rollen i *Nattsvermeren*.
**Clarice Starling** er en litterær figur som spiller en viktig rolle i romanene *Nattsvermeren* og *Hannibal* av Thomas Harris. Hun er kvinnen som Hannibal Lecter anser som sin motpart, og han forsøker å sublimere henne til fordel for sin avdøde søster, Mischa Lecter. Isteden blir han forført av henne, og de to ender opp med å flykte sammen til Buenos Aires. I filmen *Nattsvermeren* er det Jodie Foster som framstilte Clarice Starling, men i oppfølgeren *Hannibal* ble hun spilt av Julianne Moore.

Det amerikanske filminstituttet (AFI) har kåret figuren til filmhistoriens sjette beste helteskikkelse. Det er den høyeste kvinnerollen på lista.

The Silence of the Lambs
------------------------

Starling er en ung student ved FBI Academy. Mentoren hennes, Jack Crawford, sender henne for å intervjue Dr. Hannibal Lecter - en strålende psykiater, som også er kannibal og seriemorder. Han blir holdt ved et psykiatrisk institusjon i Baltimore. Etter at hun ankommer institusjonen for hennes første intervju med Lecter, forsøker sjefen ved sykehuset, Frederick Chilton, å flørte med henne - som hun avviser. Men dette hjelper henne med å knytte bånd til Lecter, som også forakter Chilton. Miggs, en innsatt i cellen ved siden av Lecter, kaster sæden sin mot henne. Dette fornærmer Lecter, som kort tid senere bidrar til at Miggs begår selvmord.

Ettersom tiden går, gir Lecter Starling informasjon om Buffalo Bill, en aktiv seriemorder som FBI jakter på. Men i bytte mot dette ønsker han personlig informasjon, som Crawford spesifikt hadde advart Starling om å holde hemmelig for Lecter. Starling forteller Lecter at hun vokste opp i en liten by i West Virginia, sammen med foreldrene hennes. Da hun var et lite barn, ble faren hennes skutt under et ran. Han døde en måned etter denne hendelsen. Moren hennes klarte å holde familien sammen i mer enn to år etter hans død. Moren jobbet ved et motell på dagtid og laget mat ved en kafé om kvelden. Men hun hadde likevel problemer med å forsørge hele familien.

Når Starling var 10 år gammel, ble hun sendt for å bo hos morens kusine på en gård som drev med sau og hest i Montana. Men hun stakk av derfra etter at hun var vitne til at flere lam ble slaktet. Når hun flyktet tok hun med seg en hoppe som hun ga kallenavnet Hannah, som hun forsøkte å redde fra slakteriet. Senere bodde Starling ved et barnehjem, hvor hun tilbrakte resten av barndommen. I følge romanen gikk Starling på University of Virginia, og tok hovedfag i både psykologi og kriminologi. I løpet av denne tiden jobbet hun også to somre som rådgiver ved et psykisk helsesenter. Starling møtte Jack Crawford første gang da han var gjesteforeleser ved universitetet. Kriminologi-seminarene hans var en faktor i hennes beslutning om å begynne ved FBI.

I løpet av etterforskningen får Starling i oppdrag å lokke Lecter til å avsløre Buffalo Bills virkelige identitet. Lecter gir henne ledetråder i form av kryptiske, gåtefulle opplysninger designet for å hjelpe Starling med å finne ut av resten på egen hånd. Starling og Lecter begynner etter hvert å respektere hverandre. Så når Lecter stikker av under en overføring til et annet fengsel i Tennessee, frykter ikke Starling at han kommer til å drepe henne. Hun utleder, gjennom Lecters antydninger, at Buffalo Bills første offer sannsynligvis hadde et personlig forhold til ham. Starling reiser derfor til offerets hjem i byen Belvedere i Ohio, for å intervjue folk som kjente dette offeret.

Hun snubler ubevisst over morderen selv, Jame Gumb, som lever under aliaset Jack Gordon. Hun forsøker å arrestere ham. Gumb flykter og Starling følger etter ham til kjelleren hans, hvor hans siste offer er i live og skriker etter hjelp. Gumb slår av strømmen i kjelleren, og følger etter Starling gjennom rommene iført nattbriller. Når Gumb gjør seg klar til å skyte Starling, hører Starling ham skyter mot lyden og dreper ham. Hun blir hyllet som en helt i pressen, og uteksamineres med utmerkelser fra FBI Academy - og begynner endelig som en FBI-agent. Noen uker senere skriver Lecter et brev til Starling fra et hotellrom i St. Louis, og spør henne om lammene har sluttet å skrike.

Hannibal
--------

I Hannibal er Starling i begynnelsen av 30-årene, og arbeider fremdeles for FBI. Men potensielle forfremmelser blir forhindret av Paul Krendler fra justisdepartementet, som misliker henne. En dag deltar Starling i et narkotika-raid, hvor hun skyter mot en av kjeltringene som bruker et spedbarn som menneskelig skjold. Hennes overordnede klandrer Starling for hennes handlinger under dette raidet, og hun blir fjernet fra aktiv tjeneste. Hun mottar deretter et støttende brev fra Lecter, som nå er bosatt i Firenze, Italia under et fiktivt navn. Et av Lecters overlevende ofre, en sadistisk pedofil ved navn Mason Verger, leter etter Lecter. Han har tilbudt en enorm belønning til folk som kan komme med informasjon om hvor Lecter befinner seg. Men den korrupte politi-inspektøren Rinaldo Pazzi i Firenze forsøker å kreve disse pengene, når han oppdager Lecters virkelige identitet og hvor han befinner seg.

Starling oppdager at Lecter befinner seg i Firenze, og prøver å advare Pazzi i tide. Men Pazzi blir drept, og Lecter reiser til USA. Starling blir i mellomtiden trakassert av forskjellige korrupte FBI-agenter - spesielt av Krendler, som i all hemmelighet hjelper Verger i hans forsøk på å fange Lecter. Starling prøver å finne Lecter først - ikke bare for å fange ham, men også for å redde ham fra Verger. Krendler forsøker å få gi Starling skylden i et opplegg planlagt av Verger, og påstår at hun sendte meldinger i kode til Lecter. Dette resulterer i at hun blir suspendert fra FBI, og hun er dermed maktesløs til å stoppe Verger eller hans håndlangere.

Lecter blir kort tid senere tatt til fange av Verger, som snart planlegger å mate ham til en flokk spesial-avlede villsvin. Starling blir klar over at Lecter nå er holdt fanget av Verger, så hun prøver å redde ham slik at hun i stedet kan bringe ham inn til myndighetene. Men hun blir såret i den påfølgende skuddvekslingen med Vergers håndlangere, så Lecter redder henne og pleier skadene hennes. Deretter utsetter han henne for et regime med forskjellige psykoaktive stoffer i løpet av terapi-øktene deres for å hjelpe henne å helbrede seg fra barndomstraumene og hennes innestengte raseri over verdens urettferdigheter.

Lecter vurderer også om hans for lengst avdøde yngre søster Mischa på en eller annen måte kan være i stand til å leve videre gjennom Starling. I løpet av denne perioden fanger Lecter også Krendler, og utfører en kraniotomi på ham mens han fremdeles er i live. Under en forseggjort middag steker Lecter deler av Krendlers hjerne sammen med sitron og kapers. I romanen serverer han Krendlers hjerne til Starling, og hun synes det smaker deilig. Etter hvert blir Starling og Lecter kjærester, og de flytter sammen til Buenos Aires.

Referanser
----------

1. ↑  «AFI'S 100 YEARS...100 HEROES & VILLAINS». Det amerikanske filminstituttet. Arkivert fra originalen 4. mars 2016. Besøkt 18. mars 2018.

Eksterne lenker
---------------

* Clarice Starling hos Internet Movie Database (*Nattsvermeren*)

| * v
* d
* r
Hannibal Lecter-tetralogien av Thomas Harris |
| --- |
| Bøkene | *Den røde drage* **·** *Nattsvermeren* **·** *Hannibal* **·** *Hannibal Rising* |
| Filmene | *Manhunter* (1986)  **·** *Nattsvermeren* (1990) **·** *Hannibal* (2001) **·** *Den røde drage* (2002) **·** *Hannibal Rising* (2007) |
| TV-seriene | *Hannibal* (2013–15) |
| Hovedpersonene | Hannibal Lecter **·** Will Graham **·** Clarice Starling |
| Bipersoner | Jame Gumb **·** Frederick Chilton **·** Jack Crawford **·** Francis Dolarhyde **·** Murasaki Shikibu Lecter **·** Mason Verger |
| Liste over mindre rollefigurer fra Hannibal Lecter-tetralogien |